***МОДЕЛ УГОВОРА О НАБАВЦИ УСЛУГЕ ЛИЧНИ ПРАТИЛАЦ ДЕТЕТА НА ТЕРИТОРИЈИ ОПШТИНЕ ВРЊАЧКА БАЊА***

Закључен дана 2025. године између уговорних страна:

1. Општинска управа општине Врњачка Бања, ул.Крушевачка 17, 36210 Врњачка Бања, ПИБ 100917981, матични број 07175981, број рачуна : 840-75640-91 код Управе за трезор Краљево, Филијала Врњачка Бања коју заступа Начелник Општинске управе, Славиша Пауновић (у даљем тексту: Наручилац )
2. из\_\_\_\_\_\_\_\_\_\_\_\_\_\_\_\_\_\_\_\_\_\_\_\_ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_ ПИБ \_\_\_\_\_\_\_\_\_\_\_\_\_,матични број: \_\_\_\_\_\_\_\_ \_\_\_\_\_\_\_\_\_, текући рачун: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа\_\_\_\_\_\_\_\_\_\_\_\_\_\_\_\_\_\_\_\_\_(у даљемтексту: Пружалац услуге).

ОПШТЕ ОДРЕДБЕ:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 – у даљем тексту: Закон), спровео отворени поступак јавне набавке за набавку услуге - Лични пратилац детета на територији општине Врњачка Бања, ЈН 11/25;

- да је Пружалац услуге доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач), и која чини саставни део овог уговора;

- да је Наручилац у складу са чланом 146. став 1. Закона, на основу Понуде Пружаoцa услуге и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Пружaoцa услуге за услугу - Лични пратилац детета на територији општине Врњачка Бања.

**Члан 1.**

Уговорне стране су сагласне да је предмет овог уговора набавка услуге социјалне заштите-услуга личног пратиоца деце са посебним потребама и ближе је одређена документацијом о набавци и понудом Пружаoцa услуге број \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_године, а која је Наручилац изабрао као најповољнију.

Предметном услугом су обухваћене услуге личног пратиоца детета са посебним потребама, у складу са Посебним минималним структуралним стандардима за ангажовање личног пратиоца, предвиђеним Правилником о ближим условима и стандардима за пружање услуга социјалне заштите („Сл.гласник РС“, бр.42/2013, 89/18 и 73/19) за потребе 32 корисника, уз евентуалну могућност промене броја корисника у време важења уговора, без могућности измене цена услуге.

Услуга лични пратилац детета подразумева да лични пратилац детета буде доступан детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је дете укључено у васпитно-образовану установу (укључујући и предшколску установу), односно школу, до краја редовног школовања, укључујући завршетак средње школе.

Пружалац услуга је дужан да се приликом реализације уговорених услуга, придржава општих одредаба позитивних прописа који регулишу услуге социјалне заштите, односно услугу лични пратилац детета, односно Закона о социјалној заштити ("Сл. гласник РС", бр. 24/11) као и Правилника о ближим условима и стандардима за пружање услуга социјалне заштите ("Сл. гласник РС", бр. 42/13, 89/18 и 73/19).

Услуга личног пратиоца детета може се реализовати у обиму до највише 29.165 радних сати, што би за број корисника (32) требало да покрије период пружања услуге од дана закључења уговора до краја 2025. године, уз могућност повећања или смањења броја корисника у време важења уговора са обимом услуге у наведеном броју сати.

Уговорне стране ће записнички констатовати почетак обављања услуге, a записник ће чинити основу за обрачун ове услуге.

**Члан 2.**

Цена услуге по сату износи \_\_\_\_\_\_\_\_\_\_\_\_\_\_\_\_ без ПДВ-а.

(Цене се исказују без ПДВ-а, сходно члану 25. став 2. тачка 11. Закона о порезу на додату вредност ("Сл. Гласник РС", бр.84/04, 86/04-испр., 61/05, 61/07, 93/12, 108/13, 6/14-усклађ. дин. изн., 68/14-др. закон, 142/14, 5/15-усклађ. дин. изн., 83/15 и 5/16-усклађ. дин. изн. 108/2016 и 7/2017 усклађ. дин. изн).

Укупно уговорена цена за предметну набавку износи **\_\_\_\_\_\_\_\_\_\_\_\_\_\_\_\_** динара без ПДВ.

Цена услуге је фиксна и обухвата све зависне трошкове које Пружалац услуге има приликом извршења предметне услуге.

Вредност по овом уговору, за извршене услуге биће обрачуната према стварно пруженим сатима услуге за број корисника који буду користили услуге у току уговореног периода, а највише до укупног броја сати од 29.165.

**Члан 3.**

Фактура са пратећом документацијом за извршену услугу доставља се до 5.-ог у месецу за претходни месец. Плаћање по овој фактури вршиће се до краја месеца за претходни месец или у року до 45 дана по креирању фактуре у ЦРФ.

Наручиоцу је потребно доставити збирни извештај о пруженој услузи пратиоца најкасније до 5.-ог у месецу за претходни месец, који се састоји од појединачних извештаја за сваког корисника коме је услуга пружена. Појединачни извештај мора да садржи: име и презиме корисника, име и презиме личног пратиоца, број сати (по данима и укупно), и мора бити потписан од стране родитеља корисника, односно законског заступника корисника, личног пратиоца, васпитача/наставника и Пружаоца услуге.

Наручилац, по потреби, може вршити корекције списка у периоду важења уговора, у складу са стварним потребама, а сагласно упутима Центра за социјални рад.

**Члан 4.**

Обавеза Наручиоца су да:

-пружи неопходна упутства и информације Пружаоцу услуге за потребе доброг обављања посла;

-преко својих представника врши контролу збирних и појединачних извештаја које му доставља Пружалац услуге, као и да прати реализацују Уговора ради процењивања успешности предметне услуге

-обавести Пружаоца услуге о евентуалним примедбама у погледу извршења уговорених обавеза и укаже на начин њиховог отклањања.

**Члан 5.**

Изабрани Пружалац услуге је дужан да након закључења уговора поднесе уредно потписану и регистровану сопствену бланко меницу, у корист Наручиоца, са меничним овлашћењем, у висини од 10% од уговорене вредности без ПДВ, са клаузулом „без протеста“ и „повиђењу“, као и картон депонованих потписа.

Меница за добро извршење посла мора да важи још 10 (десет) дана дуже од рока за испуњење обавезе понуђача.

Меницу и менично овлашћење за добро извршење посла Наручилац ће вратити Пружаоцу услуге по истеку рока из претходног става.

Под добрим извршењем посла Наручилац подразумева вршење услуге у свему на начин и у роковима предвиђеним овим Уговором. Меницу као гаранцију за добро извршење посла Наручилац ће наплатити у целости у случају да пружалац услуге својом кривицом не испуни обавезу у уговореном обиму, року и квалитету.

**Члан 6.**

Обавезе Пружаоца услуге:

-да пружи услугу личног пратиоца детета у уговореном периоду са ангажованим сарадницима са завршеном обуком по акредитованом програму за пружање услуге личног пратиоца детета за 32 корисника (уз могућност повећања или смањења броја корисника у време важења уговора у складу са исказаним потребама наручиоца).

-за услугу из претходног става овог члана, ангажује личног пратиоца детета, у трајању до највише 8 сати дневно, односно до 40 сати недељно.

-за све време пружања уговорене услуге омогући представнику Центра за социјални рад учешће у пружању услуге на начин одређен Правилником о ближим условима и стандардима за пружање услуга социјалне заштите;

-предузме све неопходне радње у циљу регулисања међусобних права, обавеза и одговорности са родитељем, односно законским заступником корисника;

-без одлагања достави Наручиоцу прибављену сагласност родитеља, односно законског заступника корисника за изабраног личног пратиоца, као и сву осталу документацију која се односи на регулисање међусобног односа са родитељем, односно законским корисником;

-писаним путем обавести предшколску установу/школу да је дете корисник услуге личног пратиоца;

-да се у свему придржава одредаба Закона о заштити података о личности ("Сл. гласник РС", бр.87/2018), које се односе на дете и његову породицу, обзиром да подаци о детету спадају у групу нарочито осетљивих података о личности из члана 16. и 17. Закона, за које се изричито захтева писмена сагласност носиоца, у овом случау родитеља или законског заступника детета;

-у случају спречености личног пратиоца да пружи услугу одређеном кориснику, без одлагања обезбеди другог личног пратиоца, водећи рачуна о индивидуалним потребама корисника: У овом случају се о замени личног пратиоца, обавештава родитељ корисника, односно законски заступника корисника и Наручиоца;

-на захтев Наручиоца, омогући увид у оригиналну документацију и достави писане информације, обавештења и образложења у вези са реализацијом уговорене услуге;

-наручиоцу достави збирни извештај о пруженој услузи пратиоца најкасније до 5.-ог у месецу за претходни месец, који се састоји од појединачних извештаја за сваког корисника коме је услуга пружена. Појединачни извештај мора да садржи: име и презиме корисника, име и презиме личног пратиоца, број сати (по данима и укупно), и мора бити потписан од стране родитеља корисника, односно законског заступника корисника, личног пратиоца, васпитача/наставника и Пружаоца услуге;

-све приговоре корисника, односно родитеља корисника, које се односе на квалитет и квантитет пружене услуге, поступање личних пратилаца и представника Пружаоца, констатује се записником, који се без одлагања доставља Наручиоцу;

-за пружање предметне услуге прузме целокупну одговорност, укључујући било коју врсту штете која настане из овог Уговора или уговора које закључи са трећим лицима, при чему лични пратиоци, рад и све остале активности за време пружања предметне услуге представљају искључиву одговорност Пружаоца услуга

**Члан 7.**

Уговор може престати да важи и пре истека периода на који је закључен:

-једностраним раскидом од стране Наручиоца, уколико Пружалац услуга делимично или у потпуности не извршава уговорене услуге, са отказним роком од 7 дана од дана пријема обавештења о једностраном раскиду;

-једностраним раскидом од стране Наручиоца, у случају престанка потребе Наручиоца за предметном услугом, у ком случају уговор престаје да важи даном пријема обавештења о престанку потребе, без обавезе Наручиоца да Пружаоцу надокнади евентуалну штету коју би услед тога претрпео и трошкове које је имао у вези са закључењем овог Уговора

-у другим случајевима предвиђеним Законом и овим Уговором, с тим да су уговорне стране обавезне да извршавају своје уговорне обавезе, до момента који се сматра да је уговор раскинут.

**Члан 8.**

Уговор се закључује на одређеновреме и може да траје од момента закључења до 31. децембра 2025. године.

**Члан 9.**

За све оно што није предвиђено овим уговором, примењују се одредбе Закона о облигационим односима и одредбе позитивних прописа из области која се односи на предметну услугу.

У случају спора, уговорне стране ће спор покушати да реше мирним путем, а уколико то није могуће одлучиваће месно надлежни суд.

**Члан 10.**

Овај Уговор је сачињен у 4 (четири) истоветних примерака, и то 2 (два) примерка за Наручиоца и 2 (два) за Пружаоца услуга.